ཕན་བདེ་ཀུན་གྱི་འབྱུང་གནས་སངས་རྒྱས་གཡུང་དྲུང་བོན་གྱི་བསྟན་པའི་སྲོག་ཤིང་ཡོངས་འཛིན་སྨྲ་བའི་དབང་པོ་མཆོག་གིས་བསྟན་འགྲོར་སྨན་པའི་གསང་གསུམ་གྱི་འཕྲིན་ལས་བསམ་གྱིས་མི་ཁྱབ་པ་གང་འདུལ་དུ་མཛད་པའི་ཆ་ཤས་སུ།ཕྱི་ལོ་༡༩༨༧་བོད་རབ་གནས་མེ་ཡོས་ལོར་བལ་ཡུལ་གྱི་རྒྱལ་ས་ཀ་ཐ་མན་དྲུར་གནས་ཆེན་འཕགས་པ་ཤིང་ཀུན་དང་ཉེ་བའི་སར་༧དཔལ་ལྡན་ཁྲི་བརྟན་ནོར་བུ་རྩེའི་གདན་ས་འདི་བཞིན་བཞེངས་པའི་དབུ་བརྩམས་ནས་དཀའ་ཐུབ་དང་ཐུགས་རྗེ་ཐབས་མཁས་ཀྱི་སྒོ་ནས་རིམ་བཞིན་དགོན་པའི་ཕྱི་ནང་རྟེན་དང་བརྟེན་པ་རྣམས་ལུང་མཐུན་ཕྱག་བཏབ་མཛད་ནས།ད་ལྟའི་ཆར་ལམ་བསླབ་པ་རྣམ་པ་གསུམ་ལ་གཞི་བྱས་ཏེ་མདོ་སྔགས་སེམས་གསུམ་ཐུན་མོང་རིག་གནས་དང་བཅས་པར་གསན་བསམ་ཉམས་ལེན་ལྷོད་མེད་གནང་བའི་འདུས་གྲྭ་ཉིས་བརྒྱར་ཉེ་བ་འདུས་སྡོད་ཀྱི་དགོན་སྡེ་ཞིག་ཆགས་ནས་ཡོད་པ་ནི་བོན་དང་བལ་ཡུལ་གྱི་ལོ་རྒྱུས་ཐོག་བསུབ་ཏུ་མེད་པའི་ལེའུ་གསར་པ་ཞིག་ཡིན།